OpenLLM-France/wikimedia huggingface dataset:
# Kalev Chocolate-Kuota

L'equip Kalev Chocolate-Kuota va ser un equip ciclista estonià de ciclisme en ruta que va competir entre 2000 i 2010. De 2005 a 2010 tenia categoria continental.

## Principals resultats

* Gran Premi EOS Tallinn: Janek Tombak (2006)

### A les grans voltes

* Giro d'Itàlia
** 0 participacions
* Tour de França
** 0 participacions
* Volta a Espanya
** 0 participacions

## Classificacions UCI

Fins al 1998 els equips ciclistes es trobaven classificats dins l'UCI en una única categoria. El 1999 la classificació UCI per equips es dividí entre GSI, GSII i GSIII. D'acord amb aquesta classificació els Grups Esportius I són la primera categoria dels equips ciclistes professionals. La següent classificació estableix la posició de l'equip en finalitzar la temporada.
| Temporada | Classificació per equips | Millor ciclista en la classificació individual |
| 2004 | 49è (GSIII) | Oskari Kargu (945è) |
A partir del 2005, l'equip participa en els Circuits continentals de ciclisme.
UCI Àfrica Tour
| Temporada | Classificació per equips | Millor ciclista en la classificació individual |
| 2008 | 15è | Adam Wadecki (81è) |
UCI Europa Tour
| Temporada | Classificació per equips | Millor ciclista en la classificació individual |
| 2005 | 106è | Andrei Mustonen (940è) |
| 2006 | 89è | Mart Ojavee (514è) |
| 2007 | 87è | Mart Ojavee (245è) |
| 2008 | 83è | Adam Wadecki (167è) |
| 2009 | 76è | Gert Jõeäär (358è) |
| 2010 | 76è | Alessandro Bertuola (342è) |

## Referències

* ↑ Classificacions UCI Arxivat 2011-08-19 a Wayback Machine. (Web oficial de l'UCI).

## Enllaços externs

* Plantilles i resultats a firstcycling.com
* Plantilles a memoire-du-cyclisme.eu
* Plantilles i resultats a cyclebase.nl
# Derivació numèrica

La derivació numèrica és una tècnica de càlcul numèric per a obtenir una estimació del valor de la derivada d'una funció en un punt fent servir valors de la funció i de vegades altra informació coneguda de la funció.
Una estimació senzilla basada en dos punts és calcular el pendent de la recta secant que passa pels punts (x,f(x)) i (x+h,f(x+h)). Triant un nombre h petit que representa un canvi petit en x, i que tant pot ser positiu com negatiu. El pendent d'aquesta recta és
    ${f(x+h)-f(x) \over h}.$
Aquesta expressió és el quocient de diferències de Newton.
El pendent de la secant difereix del pendent de la tangent en una quantitat que és aproximadament proporcional a h. A mesura que h s'apropa a zero, el pendent de la secant s'apropa al pendent de la tangent. Però, el veritable valor de la derivada de f a x és el límit del valors del quocient de diferències a mesura que la secant es fa més i més propera a la tangent:
    $f'(x)=\lim _{h\to 0}{f(x+h)-f(x) \over h}.$
Com que una substitució directa de h per 0 dona una divisió per zero, el càlcul directe de la derivada pot ser contrari a la intuïció.
Una estimació senzilla basada en tres punts és calcular el pendent de la secant que passa pels punts (x-h,f(x-h)) i (x+h,f(x+h)). El pendent d'aquesta recta és
    ${f(x+h)-f(x-h) \over 2h}.$
De forma més general, l'estimació de tres punts fa servir la secant que passa pels punts $(x-h_{1},f(x-h_{1}))$ i $(x+h_{2},f(x+h_{2}))$. El pendent d'aquesta línia és
    ${f(x+h_{2})-f(x-h_{1}) \over {h_{1}+h_{2}}}.$
El pendent d'aquesta secant difereix del pendent de la tangent en una quantitat que és aproximadament proporcional a $h^{2}$ per tant, quan h és petita, una estimació basada en tres punts és més exacta que una de basada en dos punts.
Una consideració important a la pràctica quan la funció s'avalua fent servir aritmètica de coma flotant és fins a quin punt convé triar un h petit. Si es tria massa petit, la resta dona un error d'arrodoniment gran. Si es tria massa gran, el càlcul del pendent de la secant serà més exacte, però l'estimació de la tangent basant-se en la secant pot ser que sigui pitjor.

## Mètodes d'ordre superiors

Hi ha mètodes per a obtenir aproximacions d'ordre superior i també mètodes per a obtenir aproximacions de les derivades d'ordre superior.
La fórmula següent és el mètode de cinc punts per a la derivada primera en una dimensió.
    $f'(x)\approx {\frac {-f(x+2h)+8f(x+h)-8f(x-h)+f(x-2h)}{12h}}$

## Referències

* Richard L. Burden, J. Douglas Faires (2000), Numerical Analysis, (7th Ed), Brooks/Cole. ISBN 0-534-38216-9

## Vegeu també

* Derivació automàtica
* Derivació simbòlica
* Diferència finita
* Mètode de cinc punts
* Integració numèrica

## Enllaços externs

* http://mathworld.wolfram.com/NumericalDifferentiation.html
* http://math.fullerton.edu/mathews/n2003/NumericalDiffMod.html
* Numerical Derivatives Calculator Calcula la derivada d'una funció en qualsevol punt donat
# Manuel Sánchez Ayuso

Manuel Sánchez Ayuso (Múrcia, 18 d'agost de 1941 - València, 8 de novembre de 1982) va ser un economista i polític valencià.

## Biografia

Era llicenciat en Dret per la Universitat de València i doctorat en Ciències Econòmiques a la Universitat de Madrid. En matèria política, fou un actiu opositor al franquisme. Va estar integrat en la Junta Democràtica d'Espanya i va ser membre del Partido Socialista Popular d'Enrique Tierno Galván, formació amb la qual va concórrer a les eleccions generals espanyoles de 1977 obtenint un dels escons per la província de València al Congrés dels Diputats. Fou President de la Comissió d'Obres Públiques i Urbanisme del Congrés dels Diputats. Fou també un dels promotors del corrent Izquierda Socialista, ala esquerrana del PSOE, junt amb Luis Gómez Llorente, Francisco Bustelo i Pablo Castellano.
Formà part del Consell del País Valencià, va ser Conseller de Sanitat i Seguretat Social. Després de la fusió del PSP i el Partit Socialista Obrer Espanyol, es va presentar amb aquesta formació a les eleccions de 1979, i fou escollit novament diputat, i també a les eleccions de 1982 que van donar el govern al PSOE, encara que va morir abans de recollir la seva acta de diputat.
Com a economista, destacà de forma excel·lent amb una formació molt completa (doctor en Ciències Econòmiques i llicenciat en dret). Va treballar per al Banc d'Espanya, fou col·laborador extern de l'Organització per a la Cooperació i el Desenvolupament Econòmic i membre de la Comissió encarregada de la creació de la Borsa de València. Va ser catedràtic de Política Econòmica de la Universitat de València i degà de la seva Facultat d'Econòmiques.

## Referències

* Homenatge a Sánchez Ayuso del Col·legi d'Economistes de València en 2002
* Manuel Sánchez Ayuso a Dialnet
* Fitxa del Congrés dels Diputats
* Notícies de Manuel Sánchez Ayuso a El País
Càrrecs públics :
| Precedit per: No existeix | Conseller de Sanitat i Seguretat Social de la Generalitat Valenciana 1978-1979 | Succeït per: Josep Peris Soler |
# Angi Vera

Angi Vera és una pel·lícula de drama romàntic hongaresa dirigida per Pál Gábor en base a un guió escrit per ell mateix i Endre Vészi. Fou estrenada el 2 de febrer de 1979 a Hongria i era protagonitzada per Vera Papp. Fou seleccionada per representar Hongria als Premis Oscar de 1979 en la categoria de millor pel·lícula de parla no anglesa, però finalment no fou nominada.

## Sinopsi

Hongria 1948. Angi Vera és infermera en un hospital provincial. Durant una reunió, es distingeix denunciant espontàniament diversos abusos. La seva intervenció va ser notada pels líders del partit governant que van decidir seleccionar-la per a un curs de sis mesos de formació executiva. Allà s'enamora del seu instructor, István André, que li correspon tot i estar casat. Els informants del partit la pressionen perquè faci autocrítica pública. Ella intenta suïcidar-se, però la salven.

## Repartiment

* Vera Pap - Vera Angi
* Erzsi Pásztor - Anna Traján
* Éva Szabó - Mária Muskát
* Tamás Dunai - István André
* László Halász - Sas elvtárs
* László Horváth - József Neubauer
* Flóra Kádár - János Mikus

## Premis

Fou guardonada amb el premi FIPRESCI al 32è Festival Internacional de Cinema de Canes i amb la Conquilla de Plata al millor director al Festival Internacional de Cinema de Sant Sebastià 1979.

## Referències

* ↑ Margaret Herrick Library, Academy of Motion Picture Arts and Sciences
* ↑ Pal Gabor's 'Angi Vera' From Hungary:Life for the Party NY Times 1979
* ↑ «FIPRESCI Awards 1979». fipresci.org. [Consulta: 27 juny 2017].
* ↑ Premis del 1979 al web del Festival de Sant Sebastià
# Villameriel

Villameriel és un municipi de la província de Palència a la comunitat autònoma de Castella i Lleó (Espanya). Comprèn les pedanies de Cembrero, Santa Cruz del Monte, Villorquite de Herrera, San Martín del Monte i Villameriel.

## Demografia

Evolució demogràfica :
| 1991 | 1996 | 2001 | 2004 |
| 191 | 170 | 152 | 141 |
# Cantó de la Tour-du-Pin

El cantó de La Tour-du-Pin és un dels cantons del departament francès de la Isèra, a la regió d'Alvèrnia-Roine-Alps. Està enquadrat al districte de Grenoble, el cap cantonal és La Tour-du-Pin i té 15 municipis.

## Municipis

* Cessieu
* La Chapelle-de-la-Tour
* Dolomieu
* Faverges-de-la-Tour
* Montagnieu
* Montcarra
* Rochetoirin
* Sainte-Blandine
* Saint-Clair-de-la-Tour
* Saint-Didier-de-la-Tour
* Saint-Jean-de-Soudain
* Saint-Victor-de-Cessieu
* Torchefelon
* La Tour-du-Pin
* Vignieu

## Història

Llista dels consellers generals successius :
| Data d'elecció | Identitat | Partit |
| 1950-1958 | Jean Terpend-Ordassière | MRP |
| 1958-1988 | Jean Rabatel | MRP, després CD, després UDF-CDS |
| 1988-1994 | Jean Bourdier | PS |
| 1994-2001 | René Annequin | UDF-CDS |
| 2001-2008 | Maurice Durand | Divers droite |
| 2008- | Pascal Payen | PS |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 15.257 | 17.041 | 18.831 | 21.010 | 22.940 | 24.104 | 28.597 |

## Vegeu també

* Cantons de l'Isèra
# Barbut carabrú

El barbut carabrú (Pogonornis minor) és una espècie d'ocell de la família dels líbids (Lybiidae) que ha estat considerat coespecífic del barbut de MacClounie.
Habita la selva humida, matollars i boscos d'Angola occidental, sud-oest de la República del Congo, extrem occidental de la República Democràtica del Congo i sud de Gabon.
# Kuznetsovski (Baixkíria)

* Per a altres significats, vegeu «Kuznetsovski».
Kuznetsovski (en rus: Кузнецовский) és un poble (un khútor) de Baixkíria, a Rússia, que en el cens del 2010 tenia 10 habitants. Pertany al districte de Iermolàievo.

## Referències

* ↑ Закон Республики Башкортостан от 19.11.2008 № 49-з «Об изменениях в административно-территориальном устройстве Республики Башкортостан в связи с объединением отдельных сельсоветов и передачей населённых пунктов»
# Derivació quirúrgica

La derivació quirúrgica (en anglès: bypass) es refereix a una classe de les cirurgies que impliquen canvis de ruta en una part d'un òrgan tubular.
Els tipus inclouen:
* Circulació extracorpòria
* Derivació ileal parcial
* Derivació ileojejunal
* Derivació gàstrica en Y de Roux
* Derivació vascular, per exemple: cirurgia de derivació coronària

## Referències

* ↑ Understanding ICD-10-CM and ICD-10-PCS Coding: A Worktext. Cengage Learning, 15 juny 2010, p. 382–. ISBN 978-1-4354-8158-9 [Consulta: 8 juny 2011].
# Antonio Estañ García

Antonio Estañ García (Callosa de Segura, 13 d'octubre de 1987) és un polític valencià, diputat a les Corts Valencianes en la IX legislatura i secretari general i portaveu a les Corts (2017-2019) de Podem Comunitat Valenciana

## Biografia

És graduat en filosofia per la Universitat de Múrcia, especialitzat en filosofia política. Ha participat en el programa Erasmus en la Universitat de Hèlsinki i ha obtingut un màster internacional en filosofia política per la Universitat Pompeu Fabra. També té la llicenciatura de dret per la Universitat d'Alacant.
Durant la seva etapa d'estudiant ha estat secretari de l'Associació d'Estudiants de Filosofia de Múrcia (ASEFI). És membre del consell editorial de la revista Inquietud i ha participat en el Moviment 15-M, en la Plataforma d'Afectats per la Hipoteca (PAH) i en la iniciativa legislativa popular a favor de la renda bàsica i la dació en pagament.
Membre de Podem al País Valencià, va ser elegit diputat per Alacant a les eleccions a les Corts Valencianes de 2015. Després del procés de primàries de maig de 2017, va ser elegit com a Secretari General de Podem al País Valencià amb el 41,6% dels vots i va substituir com a síndic-portaveu del grup parlamentari a les Corts al també anterior secretari general de Podem Antonio Montiel mesos més tard. Finalitzada la legislatura Estañ no va repetir a les llistes electorals i va dimitir com a líder de la formació el novembre de 2019.

## Galeria

* Entrevista a La Represa, 7 d'abril de 2017.

## Referències

* ↑ «Fitxa de les Corts Valencianes». Arxivat de l'original el 2016-03-03. [Consulta: 17 setembre 2015].
* ↑ Quién es quién en la lista a la provincia de Alicante de Clar que Podem que lidera Antonio Montiel, valenciaplaza.com, 17 de març de 2015
* ↑ «Antonio Estañ és elegit nou líder de Podem al País Valencià». Ara.cat, 22-05-2017.
* ↑ «Antonio Estañ, nou líder valencià de Podem». eldiario.es, 22-05-2017.
* ↑ «Antonio Estañ dimite como líder de Podemos en la Comunitat Valenciana». [Consulta: 31 gener 2021].
# Caprinia

Caprinia és un gènere d'arnes de la família Crambidae.

## Taxonomia

* Caprinia castanealis Kenrick, 1907
* Caprinia conglobatalis (Walker, 1865)
* Caprinia cuprescens Hampson, 1912
* Caprinia felderi Lederer, 1863
* Caprinia fimbriata (E. Hering, 1903)
* Caprinia intermedia Warren, 1896
* Caprinia marginata Janse, 1924
* Caprinia periusalis Walker, 1859
* Caprinia trichotarsia Hampson, 1912
* Caprinia unicoloralis (Kenrick, 1907)
* Caprinia versicolor (Pagenstecher, 1900)

## Referències

* ↑ «GlobIZ search». Global Information System on Pyraloidea. [Consulta: 17 febrer 2011].
# Barbut d'Anchieta

El barbut d'Anchieta (Stactolaema anchietae) és una espècie d'ocell de la família dels líbids (Lybiidae).
Habita la sabana miombo d'Angola, sud, sud-est i est de la República Democràtica del Congo i oest i nord de Zàmbia.
# Kuznetsovski (Khabàrovsk)

* Per a altres significats, vegeu «Kuznetsovski».
Kuznetsovski (en rus: Кузнецовский) és un poble (un possiólok) del krai de Khabàrovsk, a Rússia, que el 2012 tenia quatre habitants. Pertany al districte rural de Vàninski.

## Referències

* ↑ Оценка численности постоянного населения Хабаровского края на начало 2011 года по муниципальным образованиям Arxivat 2012-04-26 a Wayback Machine.
# Diaphus wisneri

Diaphus wisneri és una espècie de peix de la família dels mictòfids i de l'ordre dels mictofiformes.

## Hàbitat

És un peix marí i d'aigües subtropicals que viu entre 50-375 m de fondària.

## Distribució geogràfica

Es troba a les Hawaii.

## Referències

* ↑ Eigenmann C. H. & Eigenmann R. S., 1890. Additions to the fauna of San Diego. Proc. Calif. Acad. Sci. (Ser. 2) v. 3. 1-24.
* ↑ BioLib (anglès)
* 1 2 FishBase (anglès)
* ↑ Mundy, B.C., 2005. Checklist of the fishes of the Hawaiian Archipelago. Bishop Museum Bulletins in Zoology. Bishop Mus. Bull. Zool. (6):1-704.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hulley, P.A., 1984. Myctophidae. p. 429-483. A P.J.P. Whitehead, M.-L. Bauchot, J.-C. Hureau, J. Nielsen i E. Tortonese (eds.). Fishes of the north-eastern Atlantic and the Mediterranean. UNESCO, París, França. Vol. 1.
* Hulley, P.A., 1990. Myctophidae. p. 398-467. A J.C. Quero, J.C. Hureau, C. Karrer, A. Post i L. Saldanha (eds.) Check-list of the fishes of the eastern tropical Atlantic (CLOFETA). JNICT, Lisboa; SEI; París; i UNESCO, París. Vol. 1.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Paxton, J.R., 1979. Nominal genera and species of lanternfishes (Family Myctophidae). Contrib. Sci. Natur. Hist. Mus. Los Angeles County, 322:1-28.
* Paxton, J.R. i P.A. Hulley, 1999. Myctophidae. Lanternfishes. p. 1957-1964. A K.E. Carpenter i V.H. Niem (eds.) FAO species identification guide for fishery purposes. The living marine resources of the WCP. Vol. 3. Batoid fishes, chimaeras and bony fishes part 1 (Elopidae to Linophrynidae). FAO, Roma, Itàlia.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Madison (Wisconsin)

Madison és la capital de l'estat de Wisconsin als Estats Units d'Amèrica, i ja ho havia estat del Territori de Wisconsin entre els anys 1838 i 1848). En el cens de l'any 2000 tenia 208.054 habitants, essent la segona ciutat més poblada de l'estat.
Madison es troba al Comtat de Dane i és coneguda pel fet de ser la seu de la Universitat de Wisconsin. Juntament amb les poblacions properes l'àrea metropolitana de Madison contava segons el cens de l'any 2000 amb 366.950 persones.
La ciutat és anomenada de vegades la “ciutat dels quatre llacs” a causa dels llacs Mendota, Monona, Wingra i Waubesa que la circumden. El centre de Madison està situat en un istme entre els llacs Mendota i Monona. Els llacs es connecten a través del riu Yhara amb el llac Kegonsa. El flux del riu Yahara desemboca en el Rock River i finalment en el riu Mississipi.

## Personatges il·lustres

* John Bardeen (1908 - 1991) físic, guardonat dos cops amb el Premi Nobel de Física (1956 i 1972).
* Max Mason (1877-1961) matemàtic, president de la universitat de Chicago i constructor de l'Observatori Palomar.
Capitals d'estat dels Estats Units :
ALMontgomery
AKJuneau
AZPhoenix
ARLittle Rock
CASacramento
CODenver
CTHartford
DEDover
FLTallahassee
GAAtlanta
HIHonolulu
IDBoise
ILSpringfield
INIndianapolis
IADes Moines
KSTopeka
KYFrankfort
LABaton Rouge
MEAugusta
MDAnnapolis
MABoston
MILansing
MNSaint Paul
MSJackson
MOJefferson City
MTHelena
NELincoln
NVCarson City
NHConcord
NJTrenton
NMSanta Fe
NYAlbany
NCRaleigh
NDBismarck
OHColumbus
OKOklahoma City
ORSalem
PAHarrisburg
RIProvidence
SCColumbia
SDPierre
TNNashville
TXAustin
UTSalt Lake City
VTMontpelier
VARichmond
WAOlympia
WVCharleston
WIMadison
WYCheyenne
DCWashington$^1$ Territoris:
ASPago Pago
GUHagåtña
MPSaipan
PRSan Juan
VICharlotte Amalie :
$^1$ Capital federal. :
# Vila Malanza

Vila Malanza és una localitat de São Tomé i Príncipe. Es troba al districte de Caué, al sud-oest de l'illa de São Tomé. El 2008 tenia 448 habitants. Limita al nord amb Porto Alegre, al sud amb Santa Josefina al sud-oest amb Monte Mário i a l'oest amb la Badia de Iago Iago. Tota la localitat es troba dins del Parc Natural d'Ôbo. Com a tota la part sud de l'illa, s'hi parla el crioll angolar. Fou fundada el 1883 i va rebre el nom per Jacinto Carneiro de Sousa Almeira, vescomte de Malanza, qui hi tenia unes plantacions de coco.

## Evolució de la població

Població de Vila Malanza (2001-2008) :
| 2001 | 2008 |
| 393 | 448 |

## Referències

* ↑ INE Arxivat 2017-02-09 a Wayback Machine., Evolução da população São-Tomense por localidades, 2001/2007-08
* ↑ Porto Alegre a asrocasdesantotome
# Antonio Estrada y González Guiral

Antonio Estrada y González Guiral (Cadis, març de 1798 - Madrid, 11 de juliol de 1869) fou un marí i polític espanyol, darrer ministre de Marina durant el regnat d'Isabel II d'Espanya.

## Biografia

Fill de Nicolás de Estada y Posada, tinent general de l'Armada Espanyola. El 1811 va obtenir el grau de guardiamarina a Cartagena; el 1819 ascendí a alferes de navili i destinat a la posta de l'Havana. El 1824 va embarcar a l'Aquiles i destinat al Callao fins a la rendició del virrei Laserna a les tropes d'Antonio José de Sucre. El 1825 fou destinat a les Filipines i en tornar el 1827 fou ascendit a tinent de navili. El 1836 fou ascendit a capità de fragata i enviat novament a Cuba. El 1843 ascendí a capità de navili i enviat en missió a Uruguai. El 1846 ascendí a brigadier i és nomenat comandant general de guardacostes. El 1853 fou nomenat cap d'esquadra i cap del Departament del Ferrol fins a 1856.
L'agost de 1863 va ascendir a tinent general i en desembre de 1864 fou nomenat Senador Vitalici. En 1867 fou nomenat president de la Junta Consultiva i Directiva de l'Armada Espanyola i en setembre de 1868 fou l'últim Ministre de Marina durant el regnat d'Isabel II d'Espanya.
Després de la revolució de 1868 es va retirar de l'Armada i s'establí a Madrid, on va morir l'11 de juliol de 1869.

## Referències

* ↑ Biografia al Foro todoavante.es
* ↑ Fitxa del Senat
* ↑ Necrològica per Cesáreo Fernández Duro
# Vismes

Vismes és un municipi francès, situat al departament del Somme i a la regió dels Alts de França. L'any 1999 tenia 306 habitants.

## Situació

Vismes es troba a l'oest del Somme, a pocs quilòmetres del Sena Marítim.

## Administració

Vismes forma part del cantó de Gamaches, que al seu torn forma part del districte d'Abbeville. L'alcalde de la ciutat és Nicolas Plé (2008-2014).

## Vegeu també

* Llistat de municipis del Somme

## Enllaços externs

* Poblacions més properes a Vismes Arxivat 2009-01-03 a Wayback Machine.
# Capriglio

Capriglio (Cravij en piemontès) és un municipi situat al territori de la província d'Asti, a la regió del Piemont (Itàlia).
Limita amb els municipis de Buttigliera d'Asti, Castelnuovo Don Bosco, Cerreto d'Asti, Montafia, Passerano Marmorito i Piovà Massaia.
Pertanyen al municipi les frazioni de Bacolla, Cecca, Gaià i Serra.
# Assumpció Mateu Negre

Assumpció Mateu Negre (Girona, 1952) és una artista catalana, pintora i gravadora.
Formada a la Universitat de Barcelona va treballar de docent a la Facultat de Belles Arts a partir del 1978, impulsant el nou projecte de la facultat. El 1989 va decidir centrar-se en pintar i va iniciar diversos viatges a Amèrica, India, Líban, Marroc i Orient Mitjà. Entre les seves influències a la seva obra hi ha el cinema de la dècada del 1960 i 1970, els pintors de París i el Mediterrani. El 2006 va publicar el llibre La mirada del espacio interior a March Editor.

## Exposicions

* 2008 “Presons intimes” Espai Volart Fundación VilaCasas en Barcelona
* 2011 “El bosque quemado”. Museo Würth La Rioja. Agoncillo, La Rioja. España.
* 2012 "La mirada del paisatge interior" Palau de l'Abadia, St.Joan Abadesses, Girona
* 2015 "Emmarcant el somni" La Vinya dels Artistes. La Pobla de Cérvoles. Lleida

## Fundacions i museus

* Fundació Vila Casas, Can Framis, Barcelona
* Col·lecció Museo Würth La Rioja

## Referències

* 1 2 «Assumpció Mateu y el alma material» (en castellà), 27-02-2006. [Consulta: 19 juliol 2019].
* ↑ Press, Europa. «'Presons íntimes' recoge 60 obras de Assumpció Mateu en el Espai Volart de Barcelona» (en espanyol europeu), 27-11-2008. [Consulta: 5 octubre 2016].
* ↑ Garcia, Joan. «Col·loqui sobre art contemporani i inauguració de 'La mirada del paisatge interior' d'Assumpció Mateu - Ajuntament de Sant Joan de les Abadesses». www.santjoandelesabadesses.cat. Arxivat de l'original el 2016-10-06. [Consulta: 5 octubre 2016].
* ↑ «“Emmarcant el somni” d'Assumpció Mateu a La Vinya dels Artistes». [Consulta: 5 octubre 2016].
* ↑ www.anunzia.com. «Assumpció Mateu». www.fundaciovilacasas.com. [Consulta: 5 octubre 2016].
* ↑ «A. Mateu». www.museowurth.es. [Consulta: 5 octubre 2016].
# Maria Teresa d'Espanya

Maria Teresa d'Espanya és el nom dels següents personatges:
* Maria Teresa d'Espanya (reina de França) (1638 – 1683), muller de Lluís XIV de França.
* Maria Teresa d'Espanya (princesa de Baviera) (1882 - 1914). Segona filla del rei Alfons XII d'Espanya i de l'arxiduquessa Maria Cristina d'Àustria.
# Villamontán de la Valduerna

Villamontán de la Valduerna és un municipi de la província de Lleó a la comunitat autònoma de Castella i Lleó. Forma part de la comarca de Tierra de la Bañeza.

## Demografia

Evolució demogràfica :
| 1991 | 1996 | 2001 | 2004 |
| 1331 | 1170 | 1064 | 1001 |